เรื่องร้องเรียน (ความปลอดภัย,ถนน,สะพาน,ร้องเรียน) วันที่ 2023-08-28 07:03:15 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033985
ขอให้พิจารณาซ่อมแซมไฟฟ้าส่องสว่างริมทาง และติดตั้งไฟแจ้งเตือนการวางแท่งแบริเออร์ปิดช่องการจราจร บริเวณสะพานข้ามแยก ด้านหน้าโรงพยาบาลนพรัตนราชธานี ถนนรามอินทรา แขวงคันนายาว เขตคันนายาว กรุงเทพมหานคร จุดสังเกตด้านล่างของสะพานข้ามแยกเป็นถนนตัดระหว่างถนนรามอินทรากับถนนสวนสยาม มุ่งหน้าไปหลักสี่ เนื่องจากสะพานข้ามแยกสามารถสัญจรได้ 2 ช่องการจราจร ซึ่งปัจจุบันจะประสบปัญหาไฟฟ้าส่องสว่างริมทางบนสะพานชำรุดตลอดทั้งสะพาน เป็นระยะเวลาหลายเดือน ทำให้ผู้ขับขี่ไม่ได้รับความสะดวกในการสัญจร ประกอบกับช่วงประมาณ 1 สัปดาห์ มีการนำแท่งแบริเออร์ปิดช่องการจราจร จำนวน 1 ช่องการจราจร โดยไม่มีการติดตั้งไฟแจ้งเตือนการวางแท่งแบริเออร์ให้ผู้ขับขี่ทราบตั้งแต่ก่อนขึ้นสะพาน ทำให้เมื่อรถที่จะสัญจรขึ้นสะพานมองไม่เห็นแท่งแบริเออร์ต้องหยุดรถกะทันหัน ซึ่งเกรงว่าอาจเกิดอุบัติเหตุเฉี่ยวชนได้ โดยเมื่อวันที่ 26 สิงหาคม 2566 เวลาประมาณ 05.00 น. ผู้ร้องสัญจรผ่านพบว่ามีการเปิดช่องการจราจรแล้ว แต่มีการนำแท่งแบริเออร์ที่เคยปิดช่องการจราจรมาวางชิดขอบสะพานข้ามแยกประมาณครึ่งสะพาน ซึ่งตั้งแต่ช่วงกลางสะพานข้ามแยกยังมีการปิดช่องการจราจรโดยไม่มีการติดตั้งไฟแจ้งเตือนการวางแท่งแบริเออร์ ทำให้รถแท็กซี่สาธารณะและรถจักรยานยนต์ไม่สามารถมองเห็นแท่งแบริเออร์เกิดอุบัติเหตุเฉี่ยวชน ผู้ขับขี่รถจักรยานยนต์ได้รับบาดเจ็บ และล่าสุดเมื่อวันที่ 26 สิงหาคม 2566 เวลาประมาณ 05.00 น ผู้ร้องสัญจรผ่านอีกครั้งก็ยังพบว่าไฟฟ้าส่องสว่างริมทาง ดับและไม่มีการติดตั้งไฟแจ้งเตือนการวางแท่งแบริเออร์ ตั้งแต่เชิงสะพานข้ามแยก จึงเกรงว่าอาจเกิดอุบัติเหตุอีกครั้ง จากกรณีดังกล่าวจึงประสงค์ขอให้พิจารณาซ่อมแซมไฟฟ้าส่องสว่างริมทาง และติดตั้งไฟแจ้งเตือนการวางแท่งแบริเออร์ปิดช่องการจราจรให้ชัดเจนโดยเร่งด่วน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata